gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9262, del 24-01-2022 (2022/448)

Extracte de la Resolució de 17 de gener de 2022, de la rectora de la Universitat d'Alacant, per la qual es modifica la convocatòria de la primera edició del Concurs d'Emprenedoria i Innovació Universitat d'Alacant dirigit a estudiants preuniversitaris.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9262

Data del DOGV
:   24-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/448


Data del document
:   17-01-2022

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 17 de gener de 2022, de la rectora de la Universitat d'Alacant, per la qual es modifica la convocatòria de la primera edició del Concurs d'Emprenedoria i Innovació Universitat d'Alacant dirigit a estudiants preuniversitaris. [2022/448]  
BDNS (identif.): 595732.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/595732  
  
Es modifica l'extracte de la Resolució de 15 de novembre de 2021, de la rectora de la Universitat d'Alacant, de la primera edició del Concurs d'Emprenedoria i Innovació Universitat d'Alacant dirigit a estudiants preuniversitaris, publicada en el DOGV número 9221 de data 23 de novembre de 2021, en els següents termes:  
A fi d'ampliar el termini d'inscripció, es modifica la base quarta, «Terminis», que queda redactada de la següent manera en el seu paràgraf segon:  
  
Quarta. Terminis  
El termini d'inscripció s'inicia el dia 26 de novembre de 2021 i finalitza el dia 4 de febrer de 2022.  
Modificació publicada en el Butlletí Oficial de la Universitat d'Alacant el 19 de gener de 2022, en la següent URL:  
https://www.boua.ua.es/acuerdos/descargaracuerdo/20554  
  
Alacant, 17 de gener de 2022.- La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.
Diari Oficial de la Generalitat Valenciana


Sumari del DOGV 9385, del 18-07-2022 (2022/6352)

Informació pública de les tarifes de conservació de comptadors aplicables al municipi de Benferri.
--------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/6352


Organisme emissor
:   Hidraqua, Gestión Integral de Aguas de Levante, SAU

Tipus de document
:   Anunci

Informació pública de les tarifes de conservació de comptadors aplicables al municipi de Benferri. [2022/6352]  
S'informa per a general coneixement que, en data 24 de maig de 2022, es va presentar expedient de modificació de tarifes del municipi Benferri, davant la Direcció General d'Indústria i Comerç, expedient que és favorable com es fa constar en la resolució de l'informe de la Comissió de Preus de la Generalitat Valenciana en la reunió del dia 14 de juny de 2022, per la qual cosa s'autoritza la modificació d'aquesta tarifa.  
Per tot això, la tarifa resultant per al servei de conservació és la següent:  
  
Diàmetre de comptador ?/abonat/mes  
13 mm 1,40  
15 mm 1,40  
20 mm 2,24  
25 mm 3,53  
30 mm 5,60  
40 mm 8,96  
50 mm 14,00  
65 mm 22,40  
80 mm 35,28  
100 mm 56,00  
125 mm 89,60  
150 mm 89,60  
  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre. Cosa que es fa pública per a general coneixement.  
  
Alacant, 4 de juliol del 2022.- L'apoderat: Eduardo Montero Valiente.
Diari Oficial de la Generalitat Valenciana


Sumari del DOGV 9355, del 06-06-2022 (2022/3921)

Informació pública de l'aprovació inicial de l'estudi de detall de la modificació de la parcel·la col·lectiva illa MD del sector UZE 4 del Pla general.
-------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3921


Data del document
:   04-05-2022

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * administració local
    * pla d'urbanisme

Informació pública de l'aprovació inicial de l'estudi de detall de la modificació de la parcel·la col·lectiva illa MD del sector UZE 4 del Pla general. [2022/3921]  
Per acord de la Junta de Govern Local, adoptat en data 25 d'abril de 2022, s'ha aprovat inicialment l'estudi de detall per a la realització d'una parcel·la col·lectiva formada per cinc parcel·les privatives en el sector UZE-4, illa M-D, confrontant amb el carrer Francisco Ribalta i a l'avinguda Julio Romero de Torres.  
De conformitat amb els articles 61.1.a del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, se sotmet a tràmit d'informació pública per termini de vint dies, des de la publicació del present anunci en el Diari Oficial de la Generalitat Valenciana, a fi que les persones que pogueren tindre's per interessades en aquest expedient, puguen comparéixer i formular totes les al·legacions, suggeriments o reclamacions que tinguen per convenient.  
Al seu torn, estarà a la disposició de les persones interessades en la seu electrònica d'aquest ajuntament:  
https://monfortedelcid.sedelectronica.es  
El present anunci servirà de notificació a les persones interessades, en cas que no puga efectuar-se la notificació personal de l'atorgament del tràmit d'audiència.  
  
Així mateix, se suspén l'atorgament de les següents llicències en l'illa M-D del sector UZE-4, compresa entre els carrers assenyalats, que suposen una transformació del règim urbanístic vigent, durant un termini de dos anys, termini que s'alçarà si transcorregut un any, no se sotmet a exposició pública la proposta del pla.  
  
Monforte del Cid, 4 de maig de 2022.- L'alcaldessa: María Dolores Berenguer Belló.
Diari Oficial de la Generalitat Valenciana


Sumari del DOGV 9297, del 14-03-2022 (2022/1624)

Informació pública de la proposició juridicoeconòmica presentades per al desenvolupament del Programa d'actuació integrada de l'unitat d'execució 07.2 b del Pla general d'ordenació urbana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9297

Data del DOGV
:   14-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1624


Data del document
:   25-02-2022

Organisme emissor
:   Ajuntament de l'Alcúdia

Tipus de document
:   Anunci

Descriptors 

:   * Alcúdia, l'
    * pla d'urbanisme
    * administració local

Informació pública de la proposició juridicoeconòmica presentades per al desenvolupament del Programa d'actuació integrada de l'unitat d'execució 07.2 b del Pla general d'ordenació urbana. [2022/1624]  
Mitjançant el Decret d'Alcaldia 349/2022, de 25 de febrer, de 2022, es va resoldre sotmetre al tràmit d'informació al públic regulat en l'article 61 del TRLOTUP la documentació indicada en l'encapçalament, amb un termini de quaranta-cinc (45) dies (hàbils), comptats des de la inserció del present anunci en el Diari Oficial de la Generalitat Valenciana (DOGV) i en el diari Levante-EMV (des de la data de l'última de les insercions). Els documents esmentats en els apartats anteriors es trobaran disponibles per a consulta durant tot el període d'informació al públic en la seu electrònica municipal.  
  
  
L'Alcúdia, 25 de febrer de 2022.- L'alcalde: Andreu Salom Porta.
Diari Oficial de la Generalitat Valenciana


Sumari del DOGV 9371, del 29-06-2022 (2022/5591)

Projectes seleccionats en la convocatòria de residència de gestió cultural Madrid, del Programa de residències de creació.
--------------------------------------------------------------------------------------------------------------------------

### Dades del document

Número de DOGV
:   9371

Data del DOGV
:   29-06-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/5591


Data del document
:   13-06-2022

Organisme emissor
:   Consorci de Museus de la Comunitat Valenciana

Tipus de document
:   Anunci

Anàlisi jurídica

 Descriptors 

:   * contracte administratiu

Projectes seleccionats en la convocatòria de residència de gestió cultural Madrid, del Programa de residències de creació.  
 [2022/5591]  
Amb data de 26 de maig de 2022, es reuneixen de forma virtual els integrants del jurat avaluador del programa de residències de creació Cultura Resident convocats pel Consorci de Museus de la Comunitat Valenciana, per a procedir a l'estudi i selecció dels projectes presentats a la convocatòria pública en la modalitat de gestió cultural - Madrid en col·laboració amb Planta Alta / hablarenarte i seleccionar-ne un.  
  
Aquest jurat està presidit per Carmen Amoraga Toledo, directora general de Cultura i Patrimoni i presidenta de la Comissió Científic-Artística o persona en qui delegue, i format per José Luis Pérez Pont, director gerent del Consorci de Museus de la Comunitat Valenciana; l'equip de Planta Alta (Emma Brasó, Carlos Almela i Flavia Introzzi); Sandra Tello, periodista i gestora cultural proposta per l'Associació Valenciana de Crítics d'Art (AVCA); Marc Martínez, productor cultural i videocreador proposat per l'Associació d'Artistes Visuals de València, Alacant i Castelló (AVVAC) i Elba Torres, llicenciada en Belles Arts, gestora cultural i membre de GC. Associació Valenciana de Professionals de la Cultura.  
Una vegada examinats tots els projectes es passa a la fase de deliberació, queda un projecte seleccionat i un en reserva, i el resultat final, per unanimitat, és el que a continuació es detalla:  
  
Residència seleccionada:  
- En lo oscuro está lo infinito, de Taller Placer (Paula Miralles i Vicente Arlandis), amb una valoració de 9 punts.  
  
Projecte en reserva:  
- Antes que nada, fletar gestoras, de Leticia Cano Molina, amb una valoració de 8,75 punts.  
  
València, 13 de juny de 2022.- El director gerent del Consorci de Museus de la Comunitat Valenciana: José Luis Pérez Pont.
Diari Oficial de la Generalitat Valenciana


Sumari del DOGV 9446, del 08-10-2022 (2022/9255)

DECRET 28/2022, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició de 2022, a Pascual Sanchis Navarro.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9255


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 28/2022, de 7 d'octubre, del president de la Generalitat, pel qual concedeix la Medalla de la Generalitat al Mèrit Esportiu, en l'edició de 2022, a Pascual Sanchis Navarro. [2022/9255]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, indica en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s'hagen distingit en la pràctica, gestió i promoció de l'esport, mitjançant la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de l'esmentada distinció.  
  
Pascual Sanchis Navarro, més conegut com a Pigat I, va nàixer al Genovés en 1936, i ha sigut durant molts anys un dels principals referents de la pilota valenciana.  
Jugador en la modalitat de raspall, de posició mitger, al llarg de 23 anys va participar en 1.533 partides celebrades al trinquet El Zurdo, de Gandia, i va jugar amb figures de la pilota valenciana de la talla de Císcar de Piles, Pepito Malonda, Roig del Grau de Gandia, Miramar de Piles, Antoni el de la Granja o Batiste de Genovés.  
Pascual Sanchis és, a més, l'iniciador d'una saga de pilotaris del poble del Genovés, de la qual formen part els seus fills Pascual (Pigat II) i Eduardo (Pigat III).  
Per això, com a reconeixement a l'esforç i a la voluntat de superació al llarg d'una trajectòria esportiva exemplar, a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el 29 de setembre de 2022,  
  
  
DECRETE  
  
Concedir la Medalla de la Generalitat al Mèrit Esportiu a Pascual Sanchis Navarro.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9467, del 10-11-2022 (2022/9956)

Anunci d'informació pública d'adjudicació d'expedient d'adquisició, a títol onerós, d'un immoble a la localitat de Burjassot, amb la finalitat d'albergar les dependències de l'Espai LABORA de Burjassot, d'acord amb el que preveu l'article 40 de la Llei 14/2003, de 10 d'abril, de patrimoni de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2022/9956


Data del document
:   26-10-2022

Organisme emissor
:   Labora, Servici Valencià d'Ocupació i Formació

Tipus de document
:   Anunci

Anunci d'informació pública d'adjudicació d'expedient d'adquisició, a títol onerós, d'un immoble a la localitat de Burjassot, amb la finalitat d'albergar les dependències de l'Espai LABORA de Burjassot, d'acord amb el que preveu l'article 40 de la Llei 14/2003, de 10 d'abril, de patrimoni de la Generalitat Valenciana. [2022/9956]  
  
1. Entitat adjudicadora  
Dades generales i dades per a l'obtenció de la informació:  
a) Organisme: LABORA Servei Valencià d'Ocupació i Formació.  
  
b) Dependència: Subdirecció General Administrativa.  
c) Obtenció de documentació: tota la informació relativa a l'expedient serà publicada en el Perfil del Contractant de LABORA Servei Valencià d'Ocupació i Formació, al qual es pot accedir a través de la Plataforma de Contractació del Sector Públic.  
d) Número d'expedient: PTR/22ADQ/02  
  
2. Objecte del contracte  
a) Tipus: privat (compravenda a títol onerós de béns immobles).  
  
b) Descripció: adquisició a títol onerós d'un immoble a la localitat de Burjassot amb la finalitat d'albergar les dependències de l'Espai LABORA de Burjassot.  
  
3. Tramitació i procediment  
a) Tramitació: ordinària.  
b) Procediment: obert (concurs).  
  
4. Pressupost base de licitació  
a) Import Total: 400.000 - (IVA inclòs, en el seu cas).  
b) Finançament: fons Generalitat Valenciana no condicionats.  
  
5. Adjudicació i formalització del contracte  
a) Data d'adjudicació: 18 d'octubre de 2022.  
b) Termini de formalització del contracte: dos mesos des de la notificació de l'acord d'adjudicació a la persona licitadora adjudicatària.  
  
c) Adjudicatari: Iberdrola España, SAU. Licitador que ha obtingut la millor puntuació després de l'aplicació dels criteris d'adjudicació establerts en l'apartat 9 del PCAP.  
d) Import d'adjudicació: 351.730,52 euros, impostos inclosos.  
  
València, 26 d'octubre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.
Diari Oficial de la Generalitat Valenciana


Sumari del DOGV 9471, del 16-11-2022 (2022/10752)

Anunci de l'actualització de tarifes de proveïment d'aigua potable i conservació de comptadors al terme municipal de Xeresa.
----------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10991


Organisme emissor
:   Aqlara Ciclo Integral del Agua, SA

Tipus de document
:   Anunci

Anunci de l'actualització de tarifes de proveïment d'aigua potable i conservació de comptadors al terme municipal de Xeresa. [2022/10227]  
D'acord amb el que estableix l'article 8.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat, i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia Sostenible, Sectors Productius, Comerç i Treball. Per tot això, s'aproven les tarifes següents:  
  
Aigua potable  
Quota de servei Domèstics  
 - / mes  
   
   
   
   
Calibre de 13 mm 2,380   
 15 mm 2,780   
 A partir de 20 mm 3,582   
   
Quota de consum Domèstics   
 - /m³   
   
Bloc m³ trimestre   
Bloc 1 Fins a 45 0,3800   
Bloc 2 entre 45 i 75 0,4850   
Bloc 3 més de 75 0,5465   
  
  
Quota de consum Urb. Xeresa del Monte  
 - /m³  
   
 0,3468  
  
  
Manteniment de comptadors  
   
Quota de servei   
 - / mes  
   
Calibre Únic 0,5568  
  
  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
Paterna, 10 de novembre de 2022.- El director general: Javier Olmos Fdez-Corugedo.
Diari Oficial de la Generalitat Valenciana


Sumari del DOGV 9427, del 14-09-2022 (2022/8158)

Extracte de la Resolució de 9 de setembre de 2022, de la vicerectora d'Estudis i Formació Permanent de la Universitat Jaume I de Castelló, per la qual es convoca la beca de col·laboració per accions didàctiques per al fons patrimonial del Museu Pedagògic de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9427

Data del DOGV
:   14-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8158


Data del document
:   09-09-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 9 de setembre de 2022, de la vicerectora d'Estudis i Formació Permanent de la Universitat Jaume I de Castelló, per la qual es convoca la beca de col·laboració per accions didàctiques per al fons patrimonial del Museu Pedagògic de Castelló. [2022/8158]  
BDNS (identif.): 647604.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/647604  
  
Primer. Beneficiari  
Ser estudiantat del grau en Mestre o Mestra d'Educació Infantil o del grau en Mestre o Mestra d'Educació Primària.  
  
Segon. Finalitat  
L'objectiu d'aquestes beques anomenades «Accions didàctiques per al fons patrimonial del Museu Pedagògic de Castelló», és la formació de l'estudiantat mitjançant coneixements teòrics i pràctics, així com l'adquisició d'habilitats i destreses en el camp de les institucions museístiques pedagògiques, la història de l'educació i de les didàctiques específiques, però també en el camp de la mediació patrimonial i, de forma més concreta, en l'àmbit de la gestió cultural i, especialment, la museografia didàctica.  
  
Tercer. Bases reguladores  
Accessibles en: https://www.uji.es/seu/info-adm/tao/convocatoriesRH'pArId=50843&pCategoria=4&pSubCategoria=28  
  
Quart. Dotació econòmica  
220 euros mensuals, als quals se li aplicaran les retencions que siguen procedents, d'acord amb les disposicions fiscals vigents i de la cotització a la Seguretat Social.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
  
Castelló de la Plana, 9 de setembre de 2022.- La vicerectora d'Estudiantat i Vida Saludable (p. d. R 24.05.2022; DOGV 9349, 27.05.2022): María del Carmen Pastor Verchili.
Diari Oficial de la Generalitat Valenciana


Sumari del DOGV 9268, del 01-02-2022 (2022/195)

Ampliació del termini per a participar en la convocatòria del procés selectiu per a la provisió d'una plaça d'oficial o oficiala de policia local.
--------------------------------------------------------------------------------------------------------------------------------------------------

### Dades del document

Número de DOGV
:   9268

Data del DOGV
:   01-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/195


Data del document
:   22-12-2021

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'En Berenguer
    * concurs administratiu

Ampliació del termini per a participar en la convocatòria del procés selectiu per a la provisió d'una plaça d'oficial o oficiala de policia local. [2022/195]  
Segons el Decret 2970/2021, s'aprova l'ampliació de 10 dies més, a partir de l'endemà de la publicació d'aquest extracte en el DOGV, el termini d'admissió d'instàncies per mitjans telemàtics per a la participació en el procediment de provisió d'una plaça d'oficial de la Policia Local de Canet d'en Berenguer, per torn de promoció interna, inclosa en l'oferta d'ocupació pública per a l'any 2021.  
Tot això en compliment del que s'estableix en l'article 14 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
Cosa que es fa pública per a coneixement general i als efectes oportuns.  
  
Canet d'en Berenguer, 22 de desembre de 2021.- L'alcalde: Pere Joan Antoni Chordá.